Pamantasang Comenius sa Bratislava

Ang Pamantasang Comenius sa Bratislava (Eslobako: Univerzita Komenského v Bratislave; Ingles: Comenius University in Bratislava) ay ang pinakamalaking unibersidad sa Slovakia. Karamihan sa mga fakultad nito ay matatagpuan sa Bratislava. Ito ay itinatag noong 1919, ilang sandali matapos ang paglikha sa Czechoslovakia. Ito ay ipinangalan kay Jan Amos Comenius, isang guro at pilosopong Czech noong ika-17 siglo.

Noong 2006, ang unibersidad ay may higit sa 30,000 mag-aaral at 2,000 miyembro ng kahuruan. Tulad ng karamihan sa mga unibersidad sa Slovakia, malaking bahagi ng pondo nito ay nagmula sa pamahalaan. Kahit na nagkaroon ng mga plano upang simulan ang paniningil ng mga bayarain sa mga mag-aaral sa unibersidad sa Slovakia sa loob ng ilang taon, ang isa sa mga pagtatangka ay nabigong makakuha ng sapat na suporta sa parliyamento noong Mayo 2005.

Matapos ang rebolusyong anti-Komunista na tinatawag na "Rebolusyong pelus" noong 1989, ang unibersidad ay lumikha ng isang demokratikong pamamahala sa sarili, at ang mga mandatoryong kurso sa ideolohiyang Marxista ay binuwag. Sumanib sa unibersidad ang Roman Catholic Faculty of Teolohiya at Evangelical Theological Faculty.

Ang pagbabagong-anyo ng Slovakia patungo sa ekonomiyang merkado ay lumikha ng pangangailangan para sa mga propesyonal sa pamamahala at agham pinansiyal. Bilang resulta, ang
unibersidad ay nagtatag ng Faculty of Management noong 1991 at Faculty of Social and Economic Sciences noong 2002. Noong 2000, naipatupad ang European credit transfer system upang maisaayos ang mobilidad ng mga estudiyante.

 Listahan ng mga fakultad 
 Faculty of Medicine 
 Faculty of Law 
 Faculty of Philosophy 
 Faculty of Natural Sciences 
 Faculty of Education 
 Faculty of Pharmacy 
 Faculty of Physical Education and Sports 
 Jessenius School of Medicine in Martin 
 Faculty of Mathematics, Physics and Informatics 
 Roman Catholic Faculty of Theology of Cyril and Methodius 
 Evangelical Lutheran Theological Faculty 
 Faculty of Management 
 Faculty of Social and Economic Sciences

Kategorya:Mga pamantasan